शिवपुरी। यदि बालिका पढ़ी लिखी होगी तो दहेज देने की नौबत ही नहीं आएगी और बालिका परिवार पर बोझ बनकर नहीं रहेगी। समाज को सबसे पहले शिक्षा उसके बाद व्यवसाय और फिर राजनीति में आगे आना चाहिए यदि समाज राजनीति में आगे आएगा तो राजनीति ही एक ऐसी मास्टर चाबी है जो समाज के उत्थान के लिए कई बंद दरवाजों के ताले खोल सकती है। यह बात पाल बघेल समाज के जिलाध्यक्ष रामस्वरूप बघेल ने अखिल भारतीय पाल बघेल महासभा की युवा इकाई पोहरी द्वारा रविवार को पोहरी में होली मिलन समारोह का आयोजन किया गया। होली मिलन समारोह में समाज बंधुओं ने समाज से कुरीतियों को मिटाने और बच्चों को पढ़ाने का संकल्प लिया। होली मिलन समारोह में समाज बंधुओं ने एक दूसरे को गुलाल लगाकर गले मिलकर होली की शुभकामनाएं दी।